**โครงการศึกษาดูงาน โรงเรียน มัธยม ณ ประเทศญี่ปุ่น**

**วันที่ 4 – 8 มีนาคม2558**



**วันแรก วันพุธที่ 4มีนาคม 2558** กรุงเทพฯ – คันไซ

20.00 น. พร้อมกัน ณ สนามบินสุวรรณภูมิ

23.15 น. ออกเดินทางสู่ ประเทศญี่ปุ่น **สนามบินคันไซ เมืองโอซาก้า ประเทศญี่ปุ่น** โดยสาย**การบินไทย เที่ยวบินที่ TG 622** บริการ อาหารและเครื่องดื่ม ระหว่างการเดินทาง

**วันที่สอง วันพฤหัสบดีที่ 5มีนาคม 2558** คันไซ – นารา – วัดโทไดจิ – เกียวโต – วัดคิโยมิสึ - ปราสาททองคินคาคูจิ – ย่านกิออน

06.25 น. นำท่านเดินทางถึง **สนามบินคันไซ เมืองโอซาก้า ประเทศญี่ปุ่น**หลังผ่านพิธีการตรวจคนเข้าเมืองและศุลกากร พร้อมรับสัมภาระ เรียบร้อยแล้ว รถโค้ชปรับอากาศนำท่านเดินทางสู่ เมืองนารา นมัสการพระไดบุทสึ ณ “วัดนาราโทไดจิ” ซึ่งเป็นที่ประดิษฐานพระพุทธรูปที่ใหญ่ที่สุดของญี่ปุ่นเป็นวัดพุทธในเมืองนารา ประเทศญี่ปุ่น หอไดบุทสึ (Daibutsuden) ที่ตั้งอยู่ในบริเวณวัดได้รับการบันทึกว่าเป็นอาคารไม้ที่ใหญ่ที่สุดในโลก หล่อจากบรอนซ์ นอกจากนี้วัดนี้ยังเป็นศูนย์กลางของโรงเรียนสอนศาสนาในสายเคงอนอีกด้วย วัดนี้ได้รับการขึ้นทะเบียนเดียวกับวัด ศาลเจ้า และสถานที่สำคัญอื่นๆ อี 7 แห่งในเมืองนารา **ประวัติเมื่อครั้งแรกเริ่มสร้าง**ในสมัยเทมเปียวมีผู้ประสบภัยจากภัยธรรมชาติและโรคระบาดอยู่เป็นจำนวนมาก จนกระทั่งปี พ.ศ. 1286 จักรพรรดิโชมุได้ทรงประกาศว่าประชาชนควรจะร่วมกันสร้างพระพุทธรูปขึ้นเพื่อปกป้องตนเองจากภัยพิบัติเนื่องจากทรงมีความเชื่อว่าพระพุทธรูปจะช่วยคุ้มครองประชาชนได้ตามบันทึกที่เก็บรักษาอยู่ในวัดโทไดจิได้กล่าวว่ามีคนมาช่วยสร้างพระพุทธรูปและหอที่ประดิษฐานมากกว่า 2,600,000 คนการสร้างพระพุทธรูปเริ่มต้นครั้งแรกที่เมืองชิงะระกิแต่หลังจากเกิดเหตุเพลิงไหม้และแผ่นดินไหวจนมีผู้เสียชีวิตจำนวนมากก็ได้ย้ายสถานที่สร้างมายังเมืองนะระใน พ.ศ. 1288 และสร้างเสร็จสมบูรณ์ใน พ.ศ. 1294 ต่อมาใน พ.ศ. 1295 ได้มีการจัดพิธีเบิกพระเนตรเพื่อฉลองพระพุทธรูปองค์ใหม่โดยมีพระภิกษุชาวอินเดียชื่อว่า Bodai-senna เป็นผู้ประกอบพิธีตามบันทึกมีผู้มาร่วมพิธีราว 10,000 คนหลังจากนั้นจักรพรรดิโชมุได้ทรงประกาศให้วัดโทไดเป็นวัดประจำจังหวัดยะมะโตะและเป็นศูนย์กลางของวัดทั่วอาณาจักร**การก่อสร้างขึ้นใหม่หลังสมัยนะระ**พระพุทธรูปไดบุทสึถูกสร้างขึ้นใหม่หลายครั้งโดยเหตุผลต่างๆกันรวมทั้งความเสียหายจากเหตุแผ่นดินไหว และมีการสร้างขึ้นใหม่ 2 ครั้งที่มีสาเหตุจากเหตุเพลิงไหม้โดยพระหัตถ์ทั้งสองข้างที่เห็นในปัจจุบันนี้สร้างขึ้นในสมัยโมะโมะยะมะ (พ.ศ. 2111-2158) พระเศียรในปัจจุบันนี้ถูกสร้างขึ้นในสมัยเอโดะ (พ.ศ. 2158-2410) และหอที่ประดิษฐานในปัจจุบันนี้สร้างเสร็จสมบูรณ์เมื่อ พ.ศ. 2252 โดยมีขนาดเล็กกว่าอาคารหลังเดิมราว 30% เดิมทีในบริเวณวัดจะมีเจดีย์สูง 100 เมตรอยู่คู่หนึ่ง ซึ่งจัดว่าเป็นอาคารที่สูงที่สุดในโลกในยุคหลังจากการสร้างพีระมิดแต่ได้พังทลายลงเนื่องจากแผ่นดินไหว



12.00 น. **รับประทานอาหารกลางวัน ณ ภัตตาคาร (เมนูประเภทอาหารชุดญี่ปุ่นหม้อไฟร้อนกับเส้นโซบะ)**

13.00 น. นำคณะ **“ปราสาททอง”**หรือเรียกกันว่า **“คินคาคุจิ”** ปราสาทที่สร้างขึ้นเพื่อเป็นที่อยู่ของโชกุนในสมัยโบราณ ตั้งตระหง่านกลางสระน้ำ โอบล้อมด้วยสวนสไตล์ญี่ปุ่นโบราณที่ได้รับการดูแลและอนุรักษ์ไว้อย่างดีเยี่ยม ตัวปราสาทโดดเด่นด้วยสีทองส่องประกายระยับยามกระทบแสงอาทิตย์ เงาปราสาททาบลงบนผืนน้ำคล้ายกับมีปราสาทใต้น้ำอีกหนึ่งหลัง ให้ท่านได้เก็บภาพอย่างใกล้ชิดกับตัวปราสาทและบรรยากาศโดยรอบ

14.00 น. นำท่านชม**“วัดคิโยมิสึ”** วัดที่สร้างขึ้นบนเนินเขาโดยการใช้ท่อนซุงนำมาวางเรียงกันและได้รับการยกย่องให้เป็นมรดกโลกอีกแห่งหนึ่ง นมัสการสิ่งศักดิ์สิทธิ์และดื่ม “น้ำศักดิ์สิทธิ์สามสาย” ที่เชื่อว่าเมื่อดื่มแล้วจะประสบความสำเร็จสามด้านคือ “สุขภาพ อายุยืนยาวและความสำเร็จด้านการศึกษา” อิสระกับการเลือกซื้อของที่ระลึกบนถนนสาย **“กาน้ำชา”** อาทิเช่นเครื่องปั้นดินเผาสวยๆ ชาเขียว ขนมญี่ปุ่น พวงกุญแจ พัดญี่ปุ่นลายซากุระ ก็สามารถหาซื้อที่นี่ได้เช่นกันจากนั้นนำท่านสู่ย่าน **“ซาคาเอะ”** ย่านช้อปปิ้งและแหล่งบันเทิงยามราตรีของเมืองนาโกย่า ร้านสินค้าแบรนด์เนมจากทุกมุมโลกเรียงรายอยู่บนถนนสายนี้ อีกทั้งยังห้างสรรพสินค้า ร้านอาหาร ที่บ่งบอกถึงความมีระดับให้เลือกอย่างมากมาย และยังมีจุดชมวิวที่จะทำให้เห็นถนนสายนี้ และตัวเมืองนาโกย่าอย่างชัดเจน คือ นาโกย่าทาวเวอร์ ซึ่งมีลักษณะคล้ายโตเกียวทาวเวอร์ แต่มีอายุที่เก่าแก่มากกว่า

15.00 น. นำคณะสู่**ย่านกิออน** เป็นย่านเริงรมย์หรือถิ่นเกอิชาชื่อกระฉ่อนของเกียวโต ในเกียวโตเรียกเกอิชาว่า "ไมโกะ หรือ เกโกะ" สมัยโบราณคำว่าเกอิชาในเมืองเกียวโตหมายถึงผู้ให้ความบันเทิงซึ่งเป็นชายแต่แต่งกายเป็นหญิง แต่ในเมืองโตเกียวและโอซาก้าคำนี้หมายถึงผู้ให้ความบันเทิงที่เป็นหญิง ไมโกะเป็นเด็กรุ่นสาวอายุราว 16 ปี ตรงเอวรัดผ้าแถบยาวเรียก โอบิ (obi) อันเป็นลักษณะเฉพาะ พออายุได้ 21 ปีก็ขยับฐานะไปเป็นเกโกะ แต่งชุดกิโมโนประดับประดาเต็มที่

18.00 น. **รับประทานอาหารค่ำ ณ ภัตตาคาร**เมนู ชาบู ชาบู
20.00 น. นำคณะเข้าพักที่ KYOTO TOKYU HOTELหรือเทียบเท่า<http://www.kyoto-h.tokyuhotels.co.jp/ja/>

**วันที่สาม วันศุกร์ที่ 6มีนาคม 2558**อะราชิยาม่า – รถไฟสายโรแมนติค – ป่าไผ่ – เมืองโอซาก้า – ศึกษาดูงานโรงเรียนมัธยม - ย่านชินไชบาชิ

08.00 น. นำท่านเดินทางสู่ **“เมืองอาราชิยาม่า”** เพื่อเดินทางไปสัมผัสกับ**“รถไฟสายโรแมนติก ( Sagano Romantic Train )”**เสน่ห์ของรถไฟเก่านี้ มีมุมมองที่น่ารื่นรมย์ของทิวทัศน์ ตลอดเส้นทางท่านจะได้ชมความงามของแม่น้ำ Arashiyama และ Kameoka สายลมและแสงแดดผ่านภูเขา หุบเขาด้วยบรรยากาศสุดโรแมนติกจากนั้นนำท่านชมความสวยงาม ร่มรื่น ของทิวไผ่ อันเขียวขจี นับหมื่นต้นตลอดข้างทาง ณ **“ป่าไผ่”**ซึ่งเป็นอีกหนึ่งสถานที่ท่องเที่ยวอันขึ้นชื่อของเมืองเกียวโต จากนั้นนำชม**“สะพานโทเก็ตสึเคียว”** สะพานที่สวยงาม และเป็นบริเวณที่ชาวญี่ปุ่นชื่นชอบ และเลื่องลือว่าเป็นจุดชมวิวที่สวยที่สุดอีกแห่งในเกียวโต

12.00 น. รับประทานอาหารกลางวัน ณ ภัตตาคาร**ประเภทอาหารชุดญีปุ่น**

13.00 น. จากนั้นนำคณะเดินทางสู่เมือง **OSAKA โอซาก้า**(ใช้เวลาเดินทางประมาณ 1 ชั่วโมง)เป็นเมืองธุรกิจที่สำคัญและมีการเจริญเติบโตมาอย่างยาวนานโอซาก้าได้รับสมญานามมากมาย เช่น **เมืองแห่งสายธาร**เพราะเต็มไปด้วยแม่น้ำลำคลองหรือจะเป็น**นครพันสะพาน**เนื่องจากมีสะพานเกือบพันแห่งแม่น้ำและสะพานเหล่านี้เป็นเส้นทางขนส่งสินค้าและวัตถุดิบเข้าออกโอซาก้าซึ่งเป็นประตูส่งออกที่สำคัญของญี่ปุ่นโอซาก้ามีระบบขนส่งรถไฟและรถไฟใต้ดินขนาดใหญ่จึงทำให้เดินทางเที่ยวชมได้อย่างสะดวกสบาย จุดท่องเที่ยวจึงมักเริ่มที่สถานีรถไฟโอซาก้า (**Osaka Station)**ในอุเมดะเพราะรถไฟส่วนใหญ่ยกเว้นชินคังเซ็น จะวิ่งมาถึงสถานีนี้ใต้สถานีรถไฟใต้ดินขนาดใหญ่มีแหล่งชอปปิ้งถึงสามช่วงสถานีรถไฟให้เดินสำรวจกันจนเมื่อยแหล่งตรงนี้เต็มไปด้วยห้างสรรพสินค้า โรงแรม ร้านค้าและร้านอาหารมากมายนับไม่ถ้วนเชื่อมต่อถึงกันหมด

14.00 น. **ศึกษาดูงานโรงเรียน มัธยม**

หลังจากนั้นนำท่านสู่แหล่งช้อปปิ้งที่มีชื่อเสียงของโอซาก้า **SHINSAIBASHI**อาเขตการค้า Shinsaibashi-suji Shotengai เป็นอาเขตการค้าที่มีชื่อเสียงแห่งหนึ่งย่าน **MINAMI** กินอาณาเขตตั้งแต่ถนน Nagahori-dori ไปจนถึงถนน Zoemoncho ระยะทางราว 580 เมตรระหว่างทางเดินซึ่งมีหลังคาสูงโปร่งด้านบนนั้น มีร้านค้าเสื้อผ้า เครื่องประดับร้านอาหาร ฯลฯ รวม 180 ร้าน และห้างสรรพสินค้า 2 แห่ง คือ ห้าง **Daimaru และห้าง Sogo**และยังเดินต่อเนื่องได้อีกระยะทางยาวให้ได้ช้อปปิ้งอย่างสะใจ

18.00 น. อาหารค่ำณ ภัตตาคาร**อาหารญี่ปุ่น**

ที่พัก โรงแรม **WASHINGTON NUMBA HOTEL**หรือเทียบเท่า

**วันที่สี่ วันเสาร์ที่ 7มีนาคม 2558**เมืองโกเบ – ดูงานศูนย์ศึกษาภัยพิบัติทางธรรมชาติ – โกเบพอร์ต – หมู่บ้านยุโรปคิตาโนะ

08.00**น. อาหารเช้า ณ โรงแรมที่พัก**

09.00 น. นำคณะเดินทางสู่ เมือง **KOBE โกเบ** (ใช้เวลาเดินทางประมาณ 1 ชั่วโมง) เมืองท่าที่สำคัญอีกแห่งหนึ่งของประเทศญี่ปุ่นที่**ตั้งอยู่ในจังหวัด เฮียวโงะ** ภูมิภาคคันไซ ให้ท่านได้ชมวิวทิวทัศน์ที่สวยงามของเมืองโกเบได้ ถึง 360 องศา ท่านจะได้เห็นถึงความเปลี่ยนแปลงของเมืองโกเบที่มีความเจริญและทันสมัยขึ้นอย่างรวดเร็วภายในระยะเวลาเพียง 12 ปี หลังจากที่เมืองโกเบประสบกับ

ภัยพิบัติแผ่นไหว**ครั้งใหญ่ที่สุด ในปี 1995** ซึ่งสร้างความเสียหายให้กับชาวบ้านที่นี่กว่า 500 หลังคาเรือน

11.00 น. นำคณะเข้าชมศูนย์ศึกษาภัยพิบัติทางธรรมชาติ <http://www.dri.ne.jp/wordpress/index.php>

12.00 น. รับประทานอาหารกลางวัน **อาหารชุดญีปุ่น**

13.00 น. นำคณะเดินทางสู่ **โกเบพอร์ต** เป็นแหล่งช้อปปิ้ง และจุดชมวิวทิวทัศน์อันสวยงาม ซึ่งตั้งอยู่บริเวณปากอ่าวโกเบ หลังจากนั้นพาท่านชม ย่าน**หมู่บ้านยุโรปเก่าคิตาโนะ**จาการเปิดท่าเรือโกเบในช่วงสมัยเมจิ มีการสร้างที่พำนักสำหรับชาวต่างชาติ ซึ่งในปัจจุบันมีบ้านเรือนต่างๆ ยังคงอยู่ในสภาพที่ดีประมาณ 30 หลังคาเรือน และได้เปิดเป็นพิพิธภัณฑ์ ให้นักท่องเที่ยวเข้าชม อาทิ พิพิธภัณฑ์บ้านเรือนและความเป็นอยู่ Weathercock House, พิพิธภัณฑ์เท็ดดี้แบร์, พิพิธภัณฑ์ศิลปะ เป็นต้น

18.00 น. รับประทานอาหารค่ำ ณ ภัตตาคาร ประเภท ISAKAYA

ที่พัก โรงแรม **WASHINGTON NUMBA HOTEL**หรือเทียบเท่า

**วันที่ห้า วันอาทิตย์ที่ 6มีนาคม 2558**ปราสาทโอซาก้า –ตึกอุเมดะสกายบิวดิ้ง - ริงกุเอ้าท์ เล็ต– สนามบินคันไซ – กรุงเทพฯ

08.00 น. รับประทานอาหารเช้า ณ โรงแรมที่พัก

09.00 น. **ปราสาทโอซาก้า** เป็นสัญญลักษณ์อย่างหนึ่งของเมืองโอซาก้า สร้างขึ้นเป็นครั้งแรกบนบริเวณที่เคยเป็นวัด Osaka Hongan-ji เมื่อปีค.ศ.1583 โดย Toyotomi Hideyoshi (ค.ศ.1537-1598) นักรบระดับไดเมียวผู้พยายามรวบรวมประเทศเป็นครั้งแรก หอคอยประสาทหรือส่วนที่เรียกว่า Tenshukaku แล้วเสร็จลงสองปีต่อมา แต่หลังจากสงคราม Osaka Natsu No-jin ในปีค.ศ.1615 ตระกูล Toyotomi ถูกฆ่าล้างโคตร Tenshukaku ก็ถูกทำลายลงย่อยยับ ต่อมาได้รับการบูรณะใหม่ในสมัย Tokugawa แต่น่าเสียดายที่ในปีค.ศ.1665 ได้ถูกฟ้าฝ่าเสียหายย่อยยับอีกครั้งหนึ่ง ทำให้ปราสาทโอซาก้าไม่มี Tenshukaku มานานปี จนกระทั่งในปี 1931 นายกเทศมนตรีเมืองโอซาก้า นาย Seki ได้ขอรับเงินบริจาคจากชาวเมืองจำนวนหนึ่งล้านห้าแสนเยน (เท่ากับราว 75,000 ล้านเยนในปัจจุบันนี้) มาบูรณะปราสาทใหม่ ปราสาทโอซาก้าปัจจุบันสูง 55 เมตร มี 5 ส่วน 8 ชั้น เครื่องประดับหลังคาและภาพเสือบนกำแพงตัวปราสาทและหลายๆส่วนลงทองสีอร่ามสวยงาม (ได้รับการขึ้นทะเบียนเป็นมรดกสำคัญของประเทศ) บนหอคอยชั้น 8 ของ Tenshukaku ท่านสามารถมองเห็นทิวทัศน์โดยรวมของเมืองโอซาก้าได้อย่างชัดเจน ในแต่ละปีจะมีนักท่องเที่ยวจากทั้งในและนอกประเทศมาเยือนปีละราว 1-3 ล้านคน
• นอกจากตัว Tenshukaku อันงดงามแล้ว ภายในตัวปราสาท ยังมีนิทรรศการแสดงหลักฐาน ภาพเขียน เครื่องแต่งกายโบราณ ฯลฯที่เกี่ยวข้องกับประสาทและตระกูล Toyotomi อยู่ ส่วนบริเวณรอบๆปราสาทก็เป็นสวนสาธารณะขนาดใหญ่ที่มีดอกไม้ใบไม้งามสะพรั่งในทุกๆฤดู เป็นที่พักผ่อนหย่อนใจของชาวเมืองด้วย

12.00 น. รับประทานอาหารกลางวัน อาหารชุดญี่ปุ่น

13.00 น. นำคณะชม **อาคารอุเมดะสกาย (Umeda Sky Building)**ซึ่งเป็นตึกที่สูงที่สุดอันดับ 7 ของโลก ตั้งอยู่ที่เมืองโอซาก้า ประเทศญี่ปุ่น นับว่าเป็นหนึ่งในสัญลักษณ์ของเมืองโอซาก้าเลยล่ะ
ตึกนี้มีทั้งหมด 40 ชั้น ที่มีการเชื่อมต่อกันตรงสองชั้นบนสุดด้วยสะพานและบันไดเลื่อน ข้ามผ่านโถงกลางอากาศที่อยู่ตรงกลาง เมื่ออยู่บนบันไดเลื่อนก็จะเหมือนกับว่า ได้ลอยอยู่บนท้องฟ้า ซึ่งก็ถือว่าเป็นการชมวิวทิวทัศน์ของเมืองได้

15.00 น. นำคณะเข้าช้อปปิ้งที่ **ริงกุ พรีเมี่ยม เอ้าท์เลท**คืออีกหนึ่งแหล่งช้อปปิ้งชื่อดังอีกแห่งหนึ่งของโอซาก้า ตั้งอยู่ที่เมืองริงกุ ตรงข้ามกับท่าอากาศยานนานาชาติคันไซ โดยออกแบบให้มีลักษณะเหมือนกับเมืองท่าของสหรัฐอเมริกา และมีบรรยากาศแบบรีสอร์ท ซึ่งภายในแม้จะไม่ใหญ่โตมากนัก แต่ก็เพียบพร้อมไปด้วยสิ่งอำนวยความสะดวกมากมาย และร้านค้าแบรนด์เนมหลากหลายอันมีชื่อเสียงจากต่างประเทศ

21.00 น. นำคณะสู่สนามบิน

**วันที่หก วันอังคารที่ 8มีนาคม 2558** สนามบินคันไซ – กรุงเทพฯ



00.30 น. เหิรฟ้าสู่กรุงเทพฯ โดยสารการบินไทย เที่ยวบิน TG673

05.00 น. ถึงสนามบินสุวรรณภูมิ โดยสวัสดิภาพและความประทับใจ

**⮚⮚⮚⮚⮚⮚SAYONARA JAPAN⮘⮘⮘⮘⮘⮘**